Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 133/13/1103	Bratislava III, 27.4.2015
EEČ : 2-10-138-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX III zo dňa 27.4.2015, spisová značka 4 Pv 133/13/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom čase okolo 18.00 h dňa 02. 01. 2013 v Bratislave na Trnavskom Mýte v objekte Tržnica sa nachádzajúcej prevádzke s názvom „Kubkova vináreň a kaviareň“ ako zamestnanec poriadkovej služby Tržnice po predchádzajúcej slovnej potýčke fyzicky napadol poškodeného a to tak, že ho chytil za golier v úmysle vyviesť ho von z objektu, nakoľko bola záverečná a následne ho pravou rukou zovretou v päsť dva - tri krát udrel do oblasti ľavej časti tváre a to pod ľavé oko a na ľavú časť nosa, vyviedol ho pred vináreň a odsotil ho do predajného výkladu vedľa vinárne sa nachádzajúceho kamenárstva, na čo poškodený spadol na zem, kde ho pravým kolenom pritlačil na zemi, čím svojim konaním poškodenému XXXXX, XXXXX, trvale bytom XXXXX, XXXXX spôsobil pomliaždenie hlavy a zlomeninu nosových kostí bez posunu úlomkov, ktoré si vyžiadalo lekárske ošetrenie a obmedzenie schopnosti dýchať nosom počas 5 - 7 dní

Uznesením prokurátora Okresnej prokuratúry XXXXX III zo dňa 27.4.2015, spisová značka 4 Pv 133/13/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Bratislava III pod spisovou značkou 4 Pv 133/13/1103 - 16 zo dňa 31. 03. 2014 bolo trestné stíhanie obvineného stíhaného pre prečin ublíženie na zdraví  podľa § 156 odsek 1, odsek 2 písmeno a) s poukazom na § 127 odsek 3 Trestného zákona podľa § 216 odsek 1 písmeno a), písmeno b), písmeno c) Trestného poriadku, vedené na skutkovom základe uvedenom vo výroku tohto uznesenia, podmienečne zastavené. 

	Uznesenie o podmienečnom zastavení trestného stíhania nadobudlo právoplatnosť dňa  11. 04. 2014, pričom uvedeným dňom začala obvinenému plynúť skúšobná doba podmienečného zastavenia trestného stíhania uložená predmetným uznesením v trvaní 12 /dvanásť/ mesiacov. Skúšobná doba obvinenému uplynula dňa 11. 04. 2015, na základe ktorej skutočnosti boli na obvineného vyžiadané príslušné správy a posudky za účelom rozhodnutia, či sa obvinený osvedčil, resp. či je nevyhnutné v trestnom stíhaní obvineného pokračovať.

	Na základe zadovážených a povereným príslušníkom Okresného riaditeľstva Policajného zboru v Bratislave III, Obvodného oddelenia Policajného zboru Bratislava Nové Mesto - východ predložených správ a posudkov podaných na obvineného možno konštatovať, že tento počas plynutia skúšobnej doby podmienečného zastavenia trestného stíhania nebol a v súčasnosti nie je trestne stíhaný. 

	Z výpisu z ústrednej evidencie priestupkov Ministerstva vnútra Slovenskej republiky vyplýva, že obvinený počas plynutia skúšobnej doby, t. j. v období od 11. 04. 2014 do 11. 04. 2015 sa nedopustil žiadneho priestupku a nebol priestupkovo prejednávaný.  

	Z vyššie uvedených skutočností tak vyplýva, že obvinený počas plynutia skúšobnej doby podmienečného zastavenia trestného stíhania viedol riadny život, čím splnil všetky zákonom ustanovené podmienky pre vydanie rozhodnutia o osvedčení sa.  

	Z odpisu registra trestov na obvineného zo dňa 24. 04. 2015 vyplýva, že tento počas plynutia skúšobnej doby nebol odsúdený za trestný čin. 

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Podľa § 217 odsek 4 Trestného poriadku, právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e). 
  
      Z vyššie uvedených skutočností tak vyplýva, že obvinený splnil všetky podmienky pre  rozhodnutie o osvedčení sa podľa § 217 odsek 1 Trestného poriadku, vzhľadom k čomu som rozhodla tak ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Linda Helingerová
prokurátorka